CELEX: 42021D2295
Language: hu
Date: 2021-12-21 00:00:00
Title: A tagállamok kormányai képviselőinek (EU) 2021/2295 határozata (2021. december 21.) a Törvényszék bíráinak kinevezéséről

2021.12.22.   
               
               
                  HU
               
               
                  Az Európai Unió Hivatalos Lapja
               
               
                  L 458/519
               
            
         A TAGÁLLAMOK KORMÁNYAI KÉPVISELŐINEK (EU) 2021/2295 HATÁROZATA
         (2021. december 21.)
         a Törvényszék bíráinak kinevezéséről
         AZ EURÓPAI UNIÓ TAGÁLLAMAI KORMÁNYAINAK KÉPVISELŐI,
         tekintettel az Európai Unióról szóló szerződésre és különösen annak 19. cikkére,
         tekintettel az Európai Unió működéséről szóló szerződésre és különösen annak 254. és 255. cikkére,
         mivel:
         
                     (1)
                  
                  
                     A Törvényszék huszonhat bírájának hivatali ideje 2022. augusztus 31-én lejár. Ezért a 2022. szeptember 1-jétől 2028. augusztus 31-ig tartó időszakra bírákat kell kinevezni e tisztségek betöltésére.
                  
               
                     (2)
                  
                  
                     Lauri MADISE-t, Iko NÕMM-öt, Ána MARKULÍ-t, Szávasz SZ. PAPASZÁVASZ-t, Tuula PYNNÄ-t és Heikki KANNINEN-t jelölték a törvényszéki bírói megbízatásuk megújítása céljából.
                  
               
                     (3)
                  
                  
                     Ezenfelül az Európai Unió Bíróságának alapokmányáról szóló, az (EU, Euratom) 2015/2422 európai parlamenti és tanácsi rendelettel (1) módosított 3. jegyzőkönyv 48. cikke előírja, hogy a Törvényszék bíráinak száma 2019. szeptember 1-jétől tagállamonként kettő. Az említett rendelet 2. cikkének c) pontja előírja, hogy a 2019. szeptember 1-jétől kinevezendő kilenc további bíró közül öt bíró hivatali ideje 2025. augusztus 31-én jár le.
                  
               
                     (4)
                  
                  
                     Damjan KUKOVEC-et jelölték a Törvényszék egy további bírája tisztségének betöltésére.
                  
               
                     (5)
                  
                  
                     Ezenfelül az Európai Unió Bíróságának alapokmányáról szóló 3. jegyzőkönyv 7. cikke alapján és Anthony COLLINS-nak a Bíróság főtanácsnokává történő kinevezését követően ki kell nevezni a Törvényszék egy bíráját Anthony COLLINS hivatali idejének fennmaradó részére, azaz 2025. augusztus 31-ig.
                  
               
                     (6)
                  
                  
                     Suzanne KINGSTON-t jelölték a megüresedett hely betöltésére.
                  
               
                     (7)
                  
                  
                     Az Európai Unió Bíróságának alapokmányáról szóló 3. jegyzőkönyv 7. cikke alapján, valamint Dimítriosz GRACÍASZ-nak a Bíróság bírájává történő kinevezését követően ki kell nevezni a Törvényszék egy bíráját Dimítriosz GRACÍASZ hivatali idejének fennmaradó részére, azaz 2022. augusztus 31-ig.
                  
               
                     (8)
                  
                  
                     Joánisz DIMITRAKÓPULOSZ-t jelölték a megüresedett hely betöltésére.
                  
               
                     (9)
                  
                  
                     Az Európai Unió működéséről szóló szerződés 255. cikke alapján létrehozott bizottság kedvező véleményt nyilvánított az említett jelölteknek a törvényszéki bírói feladatok ellátására való alkalmasságáról,
                  
               ELFOGADTÁK EZT A HATÁROZATOT:
         
            1. cikk
            A tagállamok kormányainak képviselői a 2022. szeptember 1-jétől 2028. augusztus 31-ig tartó időszakra a következő személyeket a Törvényszék bíráivá nevezik ki:
            
                        —
                     
                     
                        Lauri MADISE,
                     
                  
                        —
                     
                     
                        Iko NÕMM,
                     
                  
                        —
                     
                     
                        Ána MARKULÍ,
                     
                  
                        —
                     
                     
                        Szávasz SZ. PAPASZÁVASZ,
                     
                  
                        —
                     
                     
                        Tuula PYNNÄ,
                     
                  
                        —
                     
                     
                        Heikki KANNINEN.
                     
                  
         
            2. cikk
            A tagállamok kormányainak képviselői az e határozat hatálybalépésének időpontjától 2025. augusztus 31-ig tartó időszakra a következő személyeket a Törvényszék bíráivá nevezik ki:
            
                        —
                     
                     
                        Damjan KUKOVEC,
                     
                  
                        —
                     
                     
                        Suzanne KINGSTON.
                     
                  
         
            3. cikk
            A tagállamok kormányainak képviselői az e határozat hatálybalépésének időpontjától 2022. augusztus 31-ig tartó időszakra Joánisz DIMITRAKÓPULOSZ-t a Törvényszék bírájává nevezik ki.
         
         
            4. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2021. december 21-én.
            
               
                  az elnök
               
               I. JARC
            
         
         
            (1)  Az Európai Parlament és a Tanács (EU, Euratom) 2015/2422 rendelete (2015. december 16.) az Európai Unió Bíróságának alapokmányáról szóló 3. jegyzőkönyv módosításáról (HL L 341., 2015.12.24., 14. o.).